pythainlp/thai_wikipedia_clean_20230101 huggingface dataset:
การระรานทางไซเบอร์ อาจเกิดขึ้นในโซเชียลมีเดียอย่าง เฟซบุ๊ก ทวิตเตอร์ จากข้อมูลปี ค.ศ. 2008 ร้อยละ 93 ของวัยรุ่นอายุระหว่าง 12 ถึง 17 อยู่บนโลกออนไลน์ และวัยรุ่นใช้เวลาบนสื่อนี้มากกว่ากิจกรรมอื่น ๆ ไม่นับการนอนหลับ สื่อสังคมออนไลน์นี้เสียงต่อการระรานผู้อื่นทางไซเบอร์ มีเด็ก 1 ล้านคนถูกรังควาน ข่มขู่ บนเฟซบุ๊กในปี 2008 ขณะที่มีร้อยละ 95 ของวัยรุ่นที่ใช้สังคมออนไลน์มีส่วนรู้ส่วนเห็น พฤติกรรมการระรานและร้อยละ 35 ระรานผู้อื่นเป็นประจำ และร้อยละ 55 เห็นคนระรานกันทางไซเบอร์เป็นประจำ จากข้อมูลวิจัยของ พิวรีเสิร์ช มีเด็กวัยรุ่น 8 คนใน 10 คน ใช้สื่อสังคมออนไลน์เพื่อแบ่งปันข้อมูลเกี่ยวกับพวกเขาเอง รวมถึงสถานที่ ภาพ และข้อมูลติดต่อ
Ĝ
ตัวอักษร Ĝ (: ĝ) เป็นรูปแบบหนึ่งของอักษรละติน G ที่มี (circumflex) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงโดยสัญลักษณ์
Ĝ เป็นตัวอักษรที่ใช้ในภาษาเอสเปรันโต
โทรทัศน์ระบบดิจิทัล
โทรทัศน์ระบบดิจิทัล, โทรทัศน์ดิจิทัล, หรือ ทีวีดิจิทัล  เป็นรูปแบบการถ่ายทอดสัญญาณภาพและเสียงโดยกระบวนการส่งสัญญาณดิจิทัล เป็นกระบวนการที่ตรงข้ามกับการออกอากาศโทรทัศน์ระบบแอนะล็อก ซึ่งใช้การแบ่งคลื่นออกเป็นหลาย ๆ ช่องสัญญาณ โทรทัศน์ดิจิทัลสามารถรองรับรายการโทรทัศน์ได้มากกว่าหนึ่งรายการในช่องแบนด์วิดท์เดียว นอกจากสัญญาณภาพและเสียงแล้ว การแพร่ภาพระบบดิจิทัลยังสามารถส่งข้อมูลอื่นๆ อาทิ ผังรายการ, บทบรรยาย มาพร้อมกันได้อีกด้วย ถือเป็นนวัตกรรมด้านโทรทัศน์ที่ยิ่งใหญ่สุดนับตั้งแต่การเปลี่ยนจากโทรทัศน์ขาวดำเป็นโทรทัศน์สีในทศวรรษที่ 1950 ในปัจจุบัน หลาย ๆ ประเทศได้ทยอยเปลี่ยนมาใช้การแพร่ภาพแบบดิจิทัล โดยที่ในแต่ละภูมิภาคก็ใช้มาตรฐานการแพร่ภาพที่แตกต่างกันไป
กลางยุค 80 สถานีโทรทัศน์ในประเทศญี่ปุ่นเริ่มค้นคว้าการแพร่ภาพโทรทัศน์ความละเอียดสูง อย่างไรก็ตามการแพร่ภาพโทรทัศน์ความละเอียดสูงในญี่ปุ่นนั้นได้ใช้รูปแบบ MUSE ซึ่งเป็นโทรทัศน์ระบบแอนะล็อก ซึ่งญี่ปุ่นได้ใช้รูปแบบนี้จนถึงเดือนมิถุนายน ค.ศ. 1990 อย่างไรก็ตามในช่วงเวลาเดียวกันนั้น บริษัทเจเนอรัลอิเล็กทริกของสหรัฐ ก็ได้ทดลองศึกษาความเป็นไปได้ในการแพร่ภาพสัญญาณดิจิทัล และในเดือนมีนาคม ค.ศ. 1990 ก็เป็นที่ประจักษ์ว่าแนวคิดในการแพร่ภาพด้วยสัญญาณดิจิทัลนั้นสามารถเป็นไปได้ และออกมากล่าวว่าระบบใหม่นี้จะมีมาตรฐานสูงกว่าระบบแอนะล็อก และทันสมัยที่สุด ซึ่งจะสามารถแพร่ภาพที่มีความละเอียดมากกว่าความละเอียดของระบบเดิมได้อย่างน้อย 2 เท่า
สำหรับในส่วนโทรทัศน์ภาคพื้นดินระบบดิจิทัล ปัจจุบัน การแพร่สัญญาณมาตรฐาน DVB-T เป็นที่แพร่หลายที่สุดของโลก ซึ่งมีใช้อยู่ในส่วนใหญ่ของทวีปเอเชีย, แอฟริกา และยุโรป ในขณะที่ในทวีปอเมริกาเหนือ และประเทศเกาหลีใต้ ใช้มาตรฐาน ATSC ส่วนในทวีปอเมริกาใต้, ประเทศญี่ปุ่น และประเทศฟิลิปปินส์ ใช้มาตรฐาน ISDB-T ส่วนประเทศจีนเป็นประเทศเดียวของโลกที่ใช้มาตรฐาน DTMB ซึ่งเป็นมาตรฐานที่จีนพัฒนาขึ้นมาเอง
ชาลส์ เกรย์ เอิร์ลเกรย์ที่ 2
ชาลส์ เกรย์ เอิร์ลเกรย์ที่ 2  หรือฐานันดรเดิมคือ ไวเคานต์ฮอวิก เป็นนักการเมืองและรัฐบุรุษชาวอังกฤษจากพรรควิก เขาเคยดำรงตำแหน่งเป็นนายกรัฐมนตรีสหราชอาณาจักร, ผู้นำสภาขุนนาง, ผู้นำสภาสามัญชน, รัฐมนตรียุติธรรม, และรัฐมนตรีต่างประเทศ เขาผลักดันการปฏิรูปการเมืองให้ไปสู่ระบบการเลือกตั้งในอังกฤษและเวลส์โดยได้รับแรงสนับสนุนจากพระเจ้าวิลเลียมที่ 4 และยังออกกฎหมายการเลิกทาสทั่วจักรวรรดิอังกฤษในปี 1833 นอกจากนี้เขายังเป็นผู้เผยแพร่ชาเอิร์ลเกรย์ให้เป็นที่รู้จัก
เอฟเอคอมมิวนิตีชีลด์ 2016
เอฟเอคอมมิวนิตีชีลด์ 2016 (หรือ เอฟเอคอมมิวนิตีชิลด์ 2016 ซัพพอเต็ดบาย แมคโดนัลด์ ตามชื่อผู้สนับสนุน) เป็นการแข่งขันฟุตบอล เอฟเอคอมมิวนิตีชีลด์ ครั้งที่ 94 ซึ่งเป็นการแข่งขันฟุตบอลประจำปีระหว่างทีมผู้ชนะ พรีเมียร์ลีก ฤดูกาล 2015–16 เลสเตอร์ซิตี แข่งขันกับทีมขนะเลิศ เอฟเอคัพ ฤดูกาล 2015–16 แมนเชสเตอร์ยูไนเต็ด โดยการแข่งขันถูกจัดขึ้นในวันที่ 7 สิงหาคม ค.ศ. 2016 ณ สนามกีฬาเวมบลีย์ ในกรุงลอนดอน
เลสเตอร์ซิตี ได้เข้าร่วมการแข่งขันหลังจากชนะเลิศ พรีเมียร์ลีกในวันที่ 3 พฤษภาคม จากการที่ทอตนัมฮอตสเปอร์ แข่งขันเสมอ 2–2 กับเชลซี ทำให้เลสเตอร์คว้าแชมป์พรีเมียร์ลีกเป็นครั้งแรกในประวัติศาสตร์สโมสรและได้เข้าร่วมฟุตบอลรายการนี้เป็นครั้งที่ 2 โดยครั้งแรกเกิดขึ้นในปี ค.ศ. 1971 ซึ่งเลสเตอร์ชนะลิเวอร์พูล ด้วยผลคะแนน 1–0 ณ ฟิลเบอร์สตรีท โดยได้เข้าแข่งขันในฐานะแชมป์ดิวิชัน 2 (ปัจจุบันนี้คือ ลีกแชมเปียนชิป) ทั้งนี้แชมป์ในฤดูกาลก่อนหน้านั้นทั้งดิวิชัน 1 และเอฟเอคัพ คือ อาร์เซนอล ไม่สามารถลงแข่งได้ เนื่องจากติดการแข่งขันอุ่นเครื่องก่อนเปิดฤดูกาล
ขณะที่แมนเชสเตอร์ยูไนเต็ด เข้าร่วมในฐานะผู้ชนะเลิศเอฟเอคัพ หลังจากสามารถเอาชนะคริสตัลพาเลซ ในรอบชิงชนะเลิศได้ด้วยคะแนน 2–1 ในวันที่ 21 พฤษภาคม ค.ศ. 2016 ทำให้แมนฯยูไนเต็ดคว้าแชมป์เอฟเอคัพ เป็นสมัยที่ 12 ทำให้ได้แข่งขันรายการเป็นครั้งที่ 30 และเคยได้แชมป์มาแล้ว 20 ครั้ง โดยครั้งล่าสุดที่ได้แชมป์คือในปี ค.ศ. 2013 ซึ่งคือการเอาชนะวีแกนแอธเลติก 2–0 ภายใต้การจัดการและฝึกสอนของเดวิด มอยส์
การแข่งขันที่ทั้งคู่พบกันล่าสุดเกิดขึ้นที่ โอลด์แทรฟฟอร์ด ในวันที่ 1 พฤษภาคม ค.ศ. 2016 ใน้เกมพรีเมียร์ลีก โดยอ็องตอนี มาร์ซียาล เป็นผู้ทำประตูให้กับแมนฯ ยูไนเต็ดในนาทีที่ 8 ก่อนที่ในอีก 9 นาทีต่อมา เวส มอร์แกน กัปตันทีมของเลสเตอร์จะทำประตูตีเสมอให้กับทีมได้ ซึ่งผลจบลงด้วยคะแนนนี้
โชเซ มูรีนโย ผู้จัดการทีมแมนฯ ยูไนเต็ด ได้เป็นผู้จัดการทีมลงแข่งขันในคอมมิวนิตีชีลด์ 2 ปีติดต่อกัน โดยในปีก่อนหน้าเขาเป็นผู้จัดการทีมของเขลซี ซึ่งแพ้ให้กับคูแข่ง อาร์เซนอล 1–0
เจสซี ลินการ์ด เป็นผู้ทำประตูแรกให้กับแมนฯ ยูไนเต็ดในนาทีที่ 32 จากการเลี้ยงบอลผ่านผู้เล่น 6 คนของเลสเตอร์และวิ่งเข้าไปยิงประตูด้วยเท้าขวาผ่านมือของ แคสเปอร์ สไมเกิล เข้าไป ก่อนที่ในนาทีที่ 52 จากจังหวะที่อาห์เมด มูซา พาบอลขึ้นมาทำเกมรุกในพื้นที่ของอีกฝ่ายและเปิดบอลสั้นให้ วาร์ดี แต่ในจังหวะนี้ได้ถูก มารวน แฟลายนี ตัดบอลไว้และคืนหลังให้กับ ดาบิด เด เฆอา แต่มีความแรงน้อยเกินไป วาร์ดี จึงตัดบอลได้ก่อนจะถึงตัวเด เฆอา และเข้าไปยิงประตูด้วยเท้าซ้ายผ่านมือของเขาไปได้สำเร็จ เป็นประตูตีเสมอ 1–1 ก่อนที่ ซลาตัน อีบราฮีมอวิช กองหน้าชาวสวีเดนจะเป็นผู้โหม่งทำประตูเป็นประตูที่สองของแมนฯ ยูไนเต็ดจากการเปิดบอลทางด้านขวาของ อันโตนิโอ บาเลนเซีย เป็นประตูที่ทำให้ทีมชนะเลิศการแข่งขันรายการนี้เป็นครั้งที่ 21 และเป็นครั้งที่ 17 ในฐานะแชมป์เดี่ยว
แกรน กัสติน
โกปาอาเมริกาเซนเตนาริโอ
โกปาอาเมริกาเซนเตนาริโอ  หรือ กอปาอาแมรีกาเซ็งเตนารียู  เป็นรายการแข่งขันฟุตบอลระดับนานาชาติซึ่งจัดขึ้นที่สหรัฐในปี พ.ศ. 2559 การแข่งขันครั้งนี้เป็นการเฉลิมฉลองครบรอบ 100 ปีของคอนเมบอลและโกปาอาเมริกา, และจะเป็นครั้งแรกที่โกปาอาเมริกาเป็นเจ้าภาพจัดนอกทวีป อเมริกาใต้โดยการแข่งขันครั้งนี้ผู้ชนะเลิศจะไม่ได้เข้าร่วมฟุตบอลคอนเฟเดอเรชันส์คัพ เนื่องจากจัดขึ้นเนื่องในโอกาสครบรอบ 100 ปีของสมาพันธ์ฟุตบอลอเมริกาใต้
เมื่อวันที่ 8 มกราคม 2558 คอนคาแคฟและคอนเมบอลได้ประกาศพื้นที่นครบาล 24 แห่งซึ่งแสดงความสนใจการเป็นเจ้าภาพจัดการแข่งขัน
เมื่อวันที่ 19 พฤศจิกายน 2558 คอนคาแคฟ, คอนเมบอล, และยูเอส ซอกเกอร์ ได้ประกาศออกมาสนามสิบสนามที่ได้รับเลือกสำหรับการแข่งขัน
การจับสลากแบ่งสายฟุตบอลโกปาอาเมริกา เซนเตนาริโอ 2016 ได้จัดขึ้นเมื่อวันอาทิตย์ที่ 21 กุมภาพันธ์ ณ เวลา 19:30 (เวลาท้องถิ่น), ที่ห้องบอลรูมแฮมเมอร์สไตน์ ในนิวยอร์กซิตี. ทีมที่เป็นทีมวางโดยการจัดอันดับของฟีฟ่าตั้งแต่เดือนธันวาคม 2558.
หนึ่งโถจากสี่กลุ่มจะถูกบรรจุอยู่ในแต่ละสี่อันดับของแต่ละกลุ่ม, หนึ่งทีมจากแต่ละกลุ่ม, ดังต่อไปนี้:
เวลาทั้งหมดเป็น EDT . ทีมที่มีคะแนนสูงที่สุดจากแต่ละกลุ่มจะได้ผ่านเข้าสู่รอบก่อนรองชนะเลิศต่อไป.
เวลาทั้งหมดเป็น EDT . ในรอบก่อนรองชนะเลิศ, รอบรองชนะเลิศ, และนัดชิงอันดับที่สามของรอบแพ้คัดออก, การดวลลูกโทษ เป็นวิธีการที่จะใช้ตัดสินหาผู้ชนะถ้าเสมอกันหลังจบ 90 นาที. ในรอบชิงชนะเลิศ, การต่อเวลาพิเศษ และ การดวลลูกโทษ เป็นวิธีการที่จะใช้ตัดสินหาผู้ชนะในกรณีที่จำเป็น.
Ạ
ตัวอักษร Ạ (: ạ) เป็นรูปแบบหนึ่งของอักษรละติน A ที่มี (dot below) อยู่ด้านล่าง โดยถูกใช้ในภาษาเวียดนาม
พลโทธวัช สุกปลั่ง
พลตำรวจเอก หลวงชาติตระการโกศล
แรงคอริออลิส
แรงคอริออลิส  เป็นแรงเสมือนซึ่งเกิดจากการที่โลกหมุนรอบตัวเอง แรงคอริออลิสไม่มีอิทธิพลต่อกระแสลมที่บริเวณเส้นศูนย์สูตร แต่จะมีอิทธิพลมากขึ้นในละติจูดสูงเข้าใกล้ขั้วโลก แรงโคจิออริสทำให้ลมในซีกโลกเหนือเบี่ยงเบนไปทางขวา และทำให้ลมในซีกโลกใต้เบี่ยงเบนไปทางซ้าย ในบริเวณซีกโลกเหนือ ไซโคลนหมุนตัวทวนเข็มนาฬิกาเข้าสู่ศูนย์กลาง ในบริเวณซีกโลกใต้ ไซโคลนหมุนตัวตามเข็มนาฬิกา สำหรับประเทศไทยอยู่เหนือเส้นศูนย์สูตรจึงทำให้ไซโคลนหมุนทวนเข็มนาฬิกา ค้นพบครั้งแรกโดยนักวิทยาศาสตร์ชาวฝรั่งเศสชื่อ กัสปาร์-กุสตาฟว์ เดอ กอรียอลิส
หลักการของแรงโคริออริส ถูกนำไปใช้ในการสร้างเครื่องเหวี่ยงตะกอน คือให้น้ำเข้าหมุนตามสภาพภูมิศาสตร์ของสถานที่ จะทำให้ตะกอนถูกเหวี่ยงเข้าหาศูนย์กลางแล้วจมลง
รายชื่อละครโทรทัศน์ทางสถานีโทรทัศน์ช่องพีพีทีวี
ละครใหม่พีพีทีวี จะออกอากาศทุกวัน จันทร์-ศุกร์ ออกอากาศช่วงเวลา 09.00น./ 12.30น. / 19.50น. โดยช่วงแรกละครใหม่พีพีทีวี จะออกอากาศ ทุกวัน ศุกร์-เสาร์-อาทิตย์ เวลา 09.00น. / 11.00น. / 19.30น. ทางช่องพีพีทีวี ได้เปลี่ยนเวลาออกอากาศละครใหม่พีพีทีวี เป็นวัน จันทร์-พุธ
เดือนมกราคม ปี 2558 เพิ่มออกอากาศเป็นวันจันทร์ถึงวันศุกร์ โดยแบ่งเป็น 2 ละครใหม่ต่อสัปดาห์คือ วันจันทร์-อังคาร และ วันพุธ-ศุกร์, เดือนมีนาคม 2558 เพิ่มออกอากาศละครซีรีส์ ในช่วงเช้าวันเสาร์-อาทิตย์ เวลา 9.00 น. และเพิ่มเวลาออกอากาศละครใหม่เป็น 3 เรื่องต่อสัปดาห์ในเดือนตุลาคม 2558
พระครูนิยุตต์ธรรมกิจ (บุญธรรม ธมฺมปฺปสาโท)
พระครูนิยุตต์ธรรมกิจ(บุญธรรม ธมฺมปฺปสาโท) ( 21 ตุลาคม พ.ศ. 2440 - 5 มีนาคม พ.ศ. 2523 ) เป็นพระเถระชั้นผู้ใหญ่อีกท่านหนึ่งในจังหวัดนครสวรรค์ เป็นอดีตเจ้าอาวาสวัดเขาแก้ว อดีตเจ้าคณะตำบลพยุหะ อดีตเจ้าคณะอำเภอพยุหะคีรี
พระครูนิยุตต์ธรรมกิจ(บุญธรรม ธมฺมปฺปสาโท) นามเดิม บุญธรรม กันเพชร เกิดเมื่อวันที่ 21 ตุลาคม พ.ศ. 2440 ตรงกับวันพฤหัสบดี แรม 11 ค่ำ เดือน 11 ปีระกา ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ณ ตำบลพยุหะ อำเภอพยุหะคีรี จังหวัดนครสวรรค์ โยมบิดาชื่อหลวงเพชฎา โยมมารดา นางแย้ม กันเพชร
พระครูนิยุตต์ธรรมกิจ(บุญธรรม ธมฺมปฺปสาโท) ได้อุปสมบท เมื่อวันที่ 19 กรกฎาคม พ.ศ. 2461 ณ พัทธสีมาวัดเขาแก้ว โดยมีพระครูสุนทรธรรมวินิฐ วัดศรีสิทธิการาม จังหวัดชัยนาท เป็นพระอุปัชฌาย์ พระอธิการไข่ วัดอินทาราม เป็นพระกรรมวาจาจารย์ พระปลัดเอี่ยม เป็นพระอนุสาวนาจารย์ ได้ฉายา ธมฺมปฺปสาโท แล้วอยู่จำพรรษาที่วัดเขาแก้วตลอดมา
บั้นปลายสุดท้ายในชีวิต.
เข้ารักษาอาการที่โรงพยาบาลศิริราชด้วยโรคปอด จนถึงวันที่ 5 มีนาคม พ.ศ. 2523 เวลาประมาณ 16.00 น. ด้วยอาการอันสงบ
ตำแหน่งใหญ่แห่งรัฐ
ตำแหน่งใหญ่แห่งรัฐ  เป็นตำแหน่งชั้นสูงในรัฐบาลสหราชอาณาจักร ได้แก่ ตำแหน่งนายกรัฐมนตรี รัฐมนตรีว่าการกระทรวงการคลัง รัฐมนตรีว่าการกระทรวงการต่างประเทศ และรัฐมนตรีว่าการกระทรวงมหาดไทย
Davor Suker
ฟุตบอลทีมชาติไอซ์แลนด์
ฟุตบอลทีมชาติไอซ์แลนด์  เป็นทีมฟุตบอลตัวแทนทีมชาติจากประเทศไอซ์แลนด์ ปัจจุบันอยู่ภายใต้การควบคุมดูแลของสมาคมฟุตบอลไอซ์แลนด์
โดยที่ไอซ์แลนด์เป็นประเทศขนาดเล็กในกลุ่มนอร์ดิกใกล้กับเขตอาร์กติกหรือขั้วโลกเหนือ มีขนาดพื้นที่พอ ๆ กับกรุงลอนดอน ประชากรมีราว 300,000 คน สภาพอากาศหนาวเย็นตลอดทั้งปี แต่ร้อยละ 10 ของประชากรในชาติมีอาชีพเกี่ยวกับฟุตบอล เช่น ผู้ฝึกสอน โดยกระจายไปอยู่ตามสโมสรต่าง ๆ ของหลายประเทศ และไอซ์แลนด์ไม่มีลีกฟุตบอลอาชีพเป็นของตนเอง
ไอซ์แลนด์เป็นทีมขนาดเล็ก ที่มีประวัติเคยผ่านเข้าเล่นรอบสุดท้ายของมหกรรมการแข่งขันฟุตบอลระดับใหญ่เพียงแค่ 2 ครั้งเท่านั้น นั่นคือ ในฟุตบอลชิงแชมป์แห่งชาติยุโรป 2016 หรือยูโร 2016 ที่ฝรั่งเศส ไอซ์แลนด์ได้สร้างประวัติศาสตร์ผ่านเข้าสู่การแข่งขันรอบสุดท้ายได้เป็นครั้งแรก โดยเอาชนะทีมใหญ่อย่างเนเธอร์แลนด์ไปได้ด้วย โดยไอซ์แลนด์ได้กลายเป็นทีมที่น่าจับตามองในการแข่งขันคราวนี้ เนื่องจากเป็นทีมขนาดเล็กแต่กลับเล่นได้อย่างดีเยี่ยม โดยเฉพาะในรอบที่สอง หรือรอบ 16 ทีมสุดท้าย ที่สามารถเอาชนะอังกฤษมาได้ ก่อนที่รอบ 8 ทีมสุดท้ายหรือรอบก่อนรองชนะเลิศ ไอซ์แลนด์แพ้ต่อฝรั่งเศสซึ่งเป็นเจ้าภาพไป 5–2
และอีกครั้ง ในฟุตบอลโลก 2018 ที่รัสเซียเป็นเจ้าภาพ ไอซ์แลนด์สร้างประวัติศาสตร์ผ่านเข้าไปเล่นได้เป็นครั้งแรกในประวัติศาสตร์ ในฐานะที่เป็นแชมป์รอบคัดเลือกแถบยุโรป กลุ่มไอ ด้วยการมี 22 คะแนน จากทั้งหมด 10 นัด ซึ่งนับว่าเป็นการแข่งขันสำคัญ 2 ครั้งติดต่อกัน และยังสร้างประวัติศาสตร์ด้วยการเป็นชาติที่มีขนาดเล็กที่สุดที่สามารถผ่านเข้าไปเล่นในฟุตบอลโลกได้ ด้วยการที่มีจำนวนประชากรทั้งประเทศประมาณ 3500,000 เท่านั้น ทั้งที่ผู้เล่นที่มีชื่อเสียงระดับโลกก็มีน้อยรายมาก เช่น เอย์ดืร์ กวึดยอนแซน ที่เคยเป็นกองหน้าในเชลซี สโมสรระดับชั้นนำในพรีเมียร์ลีกของอังกฤษ หรือรายอื่น เช่น จิลวี ซีกืร์ดซอน ที่อยู่กับเอฟเวอร์ตันเท่านั้น และก่อนหน้านั้นในรอบคัดเลือกฟุตบอลโลก 2014 ที่บราซิล ก็เกือบจะได้เข้าร่วมแข่งขันในรอบสุดท้าย ทว่าไปพ่ายแพ้ต่อโครเอเชียเสียก่อน
ผู้เล่นทั้งหมดนี้ถูกเรียกตัวมาในการแข่งขันฟุตบอลชิงแชมป์แห่งชาติยุโรป 2016 ระหว่างวันที่ 14 มิถุนายน–10 กรกฎาคม ค.ศ. 2016
ในฟุตบอลชิงแชมป์แห่งชาติยุโรป 2016 หรือยูโร 2016 ที่ฝรั่งเศส ไอซ์แลนด์ในกลุ่มเอฟ ร่วมกับ โปรตุเกส, ฮังการี และออสเตรีย
โดยผลการแข่งขัน ปรากฏว่าไอซ์แลนด์ถูกมองว่าเป็นทีมที่อ่อนที่สุดในกลุ่มนี้ ได้อันดับ 2 จากการเสมอ 2 และชนะ 1 ทำให้ทีมผ่านเข้าไปสู่รอบ 16 ทีมสุดท้าย ซึ่งเป็นรอบของการแพ้คัดออกได้ โดยไอซ์แลนด์พบกับอังกฤษ
ผลในรอบ 16 ทีมสุดท้าย ปรากฏว่า ไอซ์แลนด์สามารถเอาชนะอังกฤษไปได้ 1–2 ทั้งที่ถูกมองว่าเป็นรองกว่า โดยถูกยิงนำไปก่อนจากจุดโทษในนาทีที่ 4 จากเวย์น รูนีย์ (จากการที่ราฮีม สเตอร์ลิง ถูกทำฟาวล์โดยฮันแนส โซร์ ฮัลโตร์ซอน ผู้รักษาประตู) แต่ทว่าไอซ์แลนด์มาตีเสมอได้ในนาทีที่ 6 จากรักนาร์ ซีกืร์ดซอน และยิงนำไปในนาทีที่ 18 จากคอลเปตน์ ซิคโซร์ซอน จนกระทั่งเอาชนะไปได้ในที่สุด และจากผลการแข่งขันทำให้
รอย ฮอดจ์สัน ผู้จัดการทีมชาติอังกฤษได้ประกาศลาออกทันที
ต่อมาในรอบ 8 ทีมสุดท้ายหรือรอบก่อนรองชนะเลิศ ไอซ์แลนด์แพ้ต่อฝรั่งเศสซึ่งเป็นเจ้าภาพไป 5–2
"ดูบทความหลัก: ฟุตบอลโลก 2018"
ปัจจุบันชุดแข่งขันของไอซ์แลนด์ได้ใช้ของเออเรีย มาตั้งแต่ปี ค.ศ. 2002 ก่อนหน้านั้นได้ใช้ชุดของบริษัทกีฬาสัญชาติเยอรมัน อดิดาส (1947–1992) และ รอยส์ช์ (1993–2001)
กรุงเรคยาวิก
Ĥ
ตัวอักษร Ĥ (: ĥ) เป็นรูปแบบหนึ่งของอักษรละติน H ที่มี (circumflex) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงโดยสัญลักษณ์ ซึ่งมักจะใช้แทนเสียงเสียดแทรก เพดานอ่อน ไม่ก้อง
Ĥ เป็นตัวอักษรที่ใช้ในภาษาเอสเปรันโต
Ŧ
Ŧ/ŧ เป็นรูปแบบหนึ่งของอักษรละติน T ที่มี (bar, stroke sign) อยู่ด้านหน้า โดยถูกใช้ในบริบทที่หลากหลายในสัทอักษรสากลแสดงนี้เสียงเป็น
ตัวอักษร Ŧ ที่ใช้ใน
สโมสรวอลเลย์บอลชายเสฉวน
สโมสรวอลเลย์บอลชายเสฉวน  เป็นทีมวอลเลย์บอลชาย ซึ่งตั้งอยู่ ณ มณฑลเสฉวน ทีมนี้เข้าแข่งขันในวอลเลย์บอลไชนีสลีก A
สโมสรวอลเลย์บอลชายเสฉวนก่อตั้งขึ้นในปี ค.ศ. 1956 และมีส่วนร่วมในการแข่งขันวอลเลย์บอลไชนีสลีก ตั้งแต่ปี ค.ศ. 1996 นอกจากนี้สโมสรสามารถครองแชมป์ได้ 3 ฤดูกาล (1996-97, 1997-98, 1998-99)
ในปี ค.ศ. 1999 สโมสรได้เข้าร่วมการแข่งขันวอลเลย์บอลชายชิงแชมป์สโมสรเอเชีย 1999
Î
ตัวอักษร Î (: î) เป็นรูปแบบหนึ่งของอักษรละติน I ที่มี (circumflex) อยู่ด้านบน ได้ถูกใช้ในบริบทที่หลากหลายในสัทอักษรสากลแสดงนี้เสียงเป็น
ภาษาเคิร์ด.
Î เป็นตัวอักษรที่ 12 ของภาษาเคิร์ด จะออกเสียงเป็น
ภาษาโรมาเนีย.
Î เป็นตัวอักษรที่ 12 ของภาษาโรมาเนียและออกเสียงเป็น เสียงนี้เป็นเพิ่มเติมในโรมาเนียเป็นอักษร Â
ปลาแมกเคอเรลแท้
ปลาแมกเคอเรลแท้  เป็นเผ่าของปลาทะเลจำพวกปลาแมกเคอเรลเผ่าหนึ่ง ใช้ชื่อวิทยาศาสตร์ว่า Scombrini ในวงศ์ปลาอินทรี หรือปลาทูน่า (Scombridae)
แบ่งออกได้เป็น 2 สกุล
Scombrini
True mackerels
เจสัน เดวิด แฟรงก์
เจสัน เดวิด แฟรงก์ (; 4 กันยายน ค.ศ. 1973 – 20 พฤศจิกายน ค.ศ. 2022) เป็นทั้งนักแสดง, นักต่อสู้แบบผสม และนักมวยไทยชาวอเมริกัน ผู้มีผลงานโดดเด่นสำหรับบท ทอมมี โอลิเวอร์ ในซีรีส์"พาวเวอร์เรนเจอร์"
นอกจากนี้ เจสัน เดวิด แฟรงก์ ยังได้รับประกาศนียบัตรรับรองการเป็นผู้ฝึกสอนมวยไทยในระดับอาจารย์ จากสมาคมมวยไทยนานาชาติ ที่ได้รับการรับรองและดูแลโดยกระทรวงศึกษาธิการ
"พาวเวอร์เรนเจอร์".
เดิมที ได้มีการคัดเลือกให้แฟรงก์รับบทเป็นเรด เรนเจอร์ ใน"ไมตี้ มอร์ฟฟิน พาวเวอร์เรนเจอร์" หลังจากนั้นเขาก็ได้พยายามลองอีกครั้งเมื่ออายุ 19 ปี โดยได้รับบททอมมี โอลิเวอร์ ซึ่งเป็นกรีน เรนเจอร์ ซึ่งตัวละครของเขาต่อมากลายเป็นไวท์ เรนเจอร์
แฟรงก์ยังได้รับการคาดหมายในการรับบทนำเป็นอดัม สตีล ใน "VR ทรูปเปอร์" (แต่เดิมเรียกในชื่อ "ไซเบอร์ตรอน") และได้รับการถ่ายทำในบทของเมทัลเดอร์ตอนที่ยังไม่ได้แปลงกาย ก่อนจะมีการเรียกตัวกลับไปร่วมงานในซีรีส์"พาวเวอร์เรนเจอร์" โดยจากที่มีการคัดเลือกทั้งแฟรงก์ และแบรด ฮอว์กิน ได้เคยมีแผนให้ฮอว์กินเข้าไปรับบทแทนแฟรงก์ ผู้มีบทเป็นไวท์ เรนเจอร์ ในพาวเวอร์เรนเจอร์อยู่แต่ก่อน อย่างไรก็ตาม เนื่องจากความนิยมของแฟรงก์ที่มีต่อแฟน ๆ "พาวเวอร์เรนเจอร์" ทำให้เขาต้องมารับบทเป็นไวท์ เรนเจอร์ อีกครั้ง ส่วนฮอว์กินก็ได้เข้ารับช่วงต่อใน "VR ทรูปเปอร์" โดยตัวละครดังกล่าว ได้มีการเปลี่ยนชื่อจาก อดัม สตีล ไปเป็น ไรอัน สตีล
ภายหลังจากผลงานลำดับที่สามของ"ไมตี้ มอร์ฟฟิน พาวเวอร์เรนเจอร์" ในชุด"พาวเวอร์เรนเจอร์ ซีโอ" ซึ่งเป็นส่วนหนึ่งการเปลี่ยนชุดเรนเจอร์ประจำปี เพื่อให้สอดคล้องกับการเปลี่ยนแปลงของซีรีส์"ขบวนการนักสู้" แฟรงก์ได้กลายเป็นเรดซีโอเรนเจอร์ ส่วนปีต่อมาใน"พาวเวอร์เรนเจอร์ เทอร์โบ" เขาก็ได้รับบทเป็นเรดเทอร์โบเรนเจอร์คนแรก กระทั่งช่วงกลางฤดูกาล แฟรงก์และเพื่อนสมาชิก จอห์นนี ยัง บอสช์, นาเกีย เบอร์ริส และแคทเธอรีน ซัทเธอร์แลนด์ ต่างได้รับการตกลงที่จะออกจากทีมและมีคนเข้ามารับช่วงต่อ
ภายหลังจากที่เขาออกไปจากซีรีส์ในปี ค.ศ. 1997 แฟรงก์ได้กลับมาแสดงใน"พาวเวอร์เรนเจอร์" ในบทของซีโอเรนเจอร์วีเรดใน ค.ศ. 2002 สำหรับตอนพิเศษครบรอบ 10 ปี ในชื่อตอน"ฟอร์เอเวอร์เรด" ใน"พาวเวอร์เรนเจอร์ ไวลด์ฟอร์ซ" (ในการรวมตัวกันใหม่กับออสติน เซนต์ จอห์น) จากนั้นเขาก็กลับมารับบทใน ค.ศ. 2004 ใน"พาวเวอร์เรนเจอร์ ไดโนธันเดอร์" ในบทแบล็คไดโนเรนเจอร์ ในช่วงของการรับบทดังกล่าว เขามักสวมเสื้อแขนยาวเพื่อปกปิดรอยสักที่แขน ซึ่งเป็นกรณีเดียวกันกับตอน"ฟอร์เอเวอร์เรด" ของภาคไวลด์ฟอร์ซ โดยบทแบล็คไดโนเรนเจอร์เป็นที่โปรดปรานสำหรับดักลาส สโลน เขาได้พูดติดตลกว่าบริษัทซาบันและดิสนีย์ "ทั้งสองด้อยเหมือนกัน" แต่เขารู้สึกประทับใจต่อการผลิตบุคลากรสำหรับภาคไดโนธันเดอร์ และแฟรงก์ยังได้บรรเลงบทของเขาเป็นทอมมี โอลิเวอร์ ในฤดูกาลสุดท้ายของ"พาวเวอร์เรนเจอร์ ซูเปอร์เมกะฟอร์ซ"
แฟรงก์ได้แสดงความสนใจในการพัฒนากรีนเรนเจอร์ซีรีส์เดี่ยวหรือภาพยนตร์สารคดีพิเศษหลังพบกับสแตน ลี ในการประชุมหนังสือการ์ตูน
ในปี ค.ศ. 2013 แฟรงก์ได้มีส่วนร่วมในผลงานชุด "ซูเปอร์พาวเวอร์บีตดาวน์" ที่เป็นการนำสองนักสู้ผู้ทรงพลังจากซีรีส์ต่าง ๆ มาต่อสู้กัน โดยผลการตัดสินขึ้นอยู่กับการโหวตของแฟน ๆ ซึ่งในตอนที่ 10 เขาได้ปรากฏตัวในบทของไวท์ เรนเจอร์ ที่ได้กำจัดสกอร์เปียน ผู้เป็นตัวละครจากมอร์ทัล คอมแบท ด้วยผลการโหวตจากแฟน ๆ ที่ห่างกันไม่มากนัก (51 เปอร์เซ็นต์สำหรับไวท์ เรนเจอร์ และ 49 เปอร์เซ็นต์สำหรับสกอร์เปียน) ซึ่งตามประวัติของ "ซูเปอร์พาวเวอร์บีตดาวน์" ยังมีการแสดงฉากจบอีกแบบด้วยชัยชนะของสกอร์เปียน แฟรงก์ได้ปรากฏตัวอีกครั้งในตอนที่ 15 โดยในคราวนี้เขาได้รับบทเป็นกรีน เรนเจอร์ ที่เขาทำการเปิดศึก และมีชัยเหนือริว แห่งสตรีทไฟท์เตอร์
ภายหลังจากประสบความสำเร็จกับซีรีส์"ซูเปอร์ฮีโรบีตดาวน์" ก็ได้มีการเริ่มผลงาน"แบทอินเดอะซัน" ซึ่งเป็นซีรีส์เรียลลิตีของเจสัน เดวิด แฟรงก์ ในชื่อ "มายมอร์ฟีนไลฟ์" ส่วนในปี ค.ศ. 2015 ได้มีการเริ่มจัดฉายออกอากาศในฤดูกาลที่ 2
ด้วยความรู้ของเขาในศิลปะการต่อสู้หลากแขนง แฟรงก์ได้สั่งสมวิชาไว้เป็นจำนวนมาก โดยมีการปรับเปลี่ยนให้เข้ากับหลักปรัชญาของเขา และคิดค้นการผสานเข้ากับรูปแบบของอเมริกันคาราเต้ของตัวเอง โดยมีชื่อเรียกรูปแบบดังกล่าวคือ ถูซูฉวนเต้า (屠蘇拳道) เมื่อวันที่ 28 มิถุนายน ค.ศ. 2003 เขาได้รับการจารึกชื่อในหอเกียรติยศของสหภาพคาราเต้โลก และแฟรงก์ได้ปรากฏตัวในรายการอาร์โนลด์คลาสสิกเมื่อวันที่ 29 กุมภาพันธ์ ค.ศ. 2008 ในโคลัมบัส รัฐโอไฮโอ
ศิลปะการต่อสู้แบบผสม.
แฟรงก์ยังมีความสนใจในศิลปะการต่อสู้แบบผสม ซึ่งเขามีกำหนดที่จะต่อสู้กับรอน 'เดอะแบดเจอร์' แมคมาสเตอร์ เมื่อวันที่ 23 มิถุนายน ค.ศ. 2007 ที่วิลเลียมสันเคาน์ตีพาวิลเลียน ในแมเรียน รัฐอิลลินอย อย่างไรก็ตาม ก็ได้มีการให้เขาออกจากกการต่อสู้ เพราะเขาไม่ได้ชื่นชมในกรณีที่เปลี่ยนจากศิลปะการต่อสู้แบบผสมไปเป็นมวยสากล เนื่องจากคู่แข่งของเขาฝึกเฉพาะในมวยสากลมาเท่านั้น และเขารู้สึกว่าผู้แข่งขันทั้งสองต่างก็คงได้รับชัยชนะที่"ไม่มีความหมาย"
เมื่อวันที่ 21 สิงหาคม ค.ศ. 2009 แฟรงก์ได้ประกาศการลงนามของเขาร่วมกับซัคเกอร์พันช์เอนเตอร์เทนเมนต์อย่างเป็นทางการ ซึ่งเป็นตลาดด้านการกีฬาและบริษัทบริหารจัดการที่มีความเชี่ยวชาญในด้านศิลปะการต่อสู้แบบผสม เขาเริ่มการฝึกฝนร่วมกับนักสู้รายการยูเอฟซีรุ่นไลท์เวทที่ชื่อเมลวิน กิลลาร์ด มีการคาดการณ์ไว้มากถึงแฟรงก์ในการเปิดตัวสำหรับรายการศิลปะการต่อสู้แบบผสมของสมาคมการต่อสู้แห่งสหรัฐอเมริกา ในศึกครั้งแรกของบริษัทที่ชื่อ "โลนสตาร์บีทดาวน์: ฮิวสตัน" เมื่อวันที่ 30 มกราคมที่ฮิวสตันอารีนาเธียเตอร์ ซึ่งเขาเป็นฝ่ายชนะโจนาธอน "เดอะแม็คทรัค" แม็ค โดยการทำให้ยอมด้วยท่าโอโมปลาตา และแฟรงก์ทำศึกครั้งที่สองของเขาที่โลนสตาร์บีทดาวน์: แดลลัส เมื่อวันที่ 19 กุมภาพันธ์ ในอาร์ลิงตัน รัฐเท็กซัส โดยคู่แข่งของเขาที่ชื่อคริส โรส ได้เข้าสู่สังเวียนด้วยเสื้อคลุมลายเต่านินจา แล้วแฟรงก์ก็เป็นฝ่ายชนะโรสในยกที่ 1 จากการชนะน็อกโดยเทคนิคด้วยการรัวหมัด เมื่อวันที่ 8 พฤษภาคม ค.ศ. 2010 เขาได้สู้ในศึกลูกกรงเหล็กของรัฐเท็กซัสในรายการ "เคจเรจ 7" ของสมาคมศึกลูกกรงเหล็กสมัครเล่น ในสเตทฟาร์มอารีนา ที่ฮิดาลโก รัฐเท็กซัส ซึ่งเขาได้พบกับเจมส์ วิลลิส และแฟรงก์ก็เป็นฝ่ายชนะน็อกได้ภายใน 23 วินาทีของยกแรก ด้วยเข่าเสย
แฟรงก์มีกำหนดที่จะเปิดตัวในรายการอัลติเมตวอร์ริเออร์ชาลเลนจ์ที่จะจัดขึ้นในวันที่ 22 พฤษภาคม โดยจะพบกับเจมส์ “เรย์” แฮนดี จูเนียร์ ในรุ่นไลท์เฮฟวีเวท กระนั้น เมื่อวันที่ 21 พฤษภาคม แฟรงก์ได้ประกาศในหน้าเฟซบุ๊กแฟนเพจอย่างเป็นทางการว่าเจมส์ แฮนดี ได้รับบาดเจ็บ และคาร์ลอส ฮอร์น จะเข้ามาแข่งแทน โดยเปลี่ยนไปอยู่ในรุ่นเฮฟวีเวท ซึ่งแฟรงก์เป็นฝ่ายชนะฮอร์นในยกแรก จากการทำให้ยอมจำนนด้วยท่าอาร์มบาร์ นับตั้งแต่การเทิร์นโปร แฟรงก์ก็ได้ให้ความสนใจต่อการลงนามข้อตกลงร่วมกับรายการสไตรก์ฟอร์ซ และอาจจะได้สู้กับเฮอร์เชล วอล์คเกอร์
แฟรงก์ได้ประกาศในหน้าเฟซบุ๊กแฟนเพจว่าเขาจะได้รับการเปิดตัวในระดับอาชีพครั้งแรก ณ วันที่ 4 สิงหาคม ค.ศ. 2010 ที่ฮิวสตัน ในรายการ "ปูโรโกมบาเต #1" ของรุ่นเฮฟวีเวท ที่เขาได้พบกับโคเซ โรเบร์โต บัสเกซ ซึ่งแหรงก์ชนะการแข่งศิลปะการต่อสู้แบบผสมนัดเปิดตัว ในระดับอาชีพอย่างรวดเร็วในเวลา 0:46 วินาทีในยกแรก ด้วยการให้อีกฝ่ายยอมจำนนโดยการรัดคอจากด้านหลัง แฟรงก์ยังได้รับการกำหนดไว้สำหรับการแข่งรุ่นไลท์เฮฟวีเวท ณ วันที่ 9 ธันวาคม ค.ศ. 2010 ในรายการปูโรโกมบาเต 3 แต่แล้วก็ได้มีการยกเลิกไปตั้งวันที่ 8 ธันวาคม เนื่องจากคู่ต่อสู้ของเขาไม่ได้รับการรับรองทางการแพทย์
แล้วเขาก็ได้รับการกำหนดให้พบกับชอว์น มาชาโด ณ วันที่ 22 กรกฎาคม ค.ศ. 2011 ในศึกเลกาซี เอฟซี 7 อย่างไรก็ตาม จากอาการกล้ามเนื้อลูกหนูที่โคนแขนฉีกขาด จึงได้มีการยกเลิกไป
หนึ่งวันหลังจากที่ซีเอ็ม พังก์ ประกาศถึงการมาเยือนสมาคมยูเอฟซีนั้น ดานา ไวต์ ผู้เป็นประธานได้ให้เหตุผลว่า จำเป็นต้องมีคู่แข่งที่เปิดตัวด้วยสถิติที่ใกล้เคียงกัน แฟรงก์ก็ได้เสนอผ่านทางอินสตาแกรมและเฟซบุ๊ก
การหย่าร้าง ความเจ็บปวด และการสุญเสียครั้งยิ่งใหญ่ของพาวเวอร์ เรนเจอร์ส.
เมื่อวันที่ 23 สิงหาคม ค.ศ. 2022 TMZ ได้รายงานข่าวว่าแฟรงก์ถูก แทมมี่ แฟรงก์ ภรรยาคนปัจจุบันฟ้องหย่าด้วยคดีจับได้ว่านอกใจ โดยในจดหมายของแทมมี่ เธอเขียนในจดหมายว่า หย่ากันเมื่อวันที่ 1 กรกฎาคม ในปีเดียวกันและขอให้ศาลแบ่งทรัพย์สินส่วนใหญ่ของทั้งสอง เช่น บ้านและรถยนต์ในเท็กซัสให้แก่แทมมี่ แฟรงก์ต่อไป และกล่าวในจดหมายของเธอเพิ่มเติมอีกว่า เธอถูกแฟรงก์ทำร้ายร่างกายจนเป็นสาเหตุของการหย่าร้างครั้งนี้
โดยในอดีตนั้นแฟรงก์เคยแต่งงานกับ ชอว์นา แฟรงก์ เมื่อปี ค.ศ. 1994 แต่ก็ได้หย่าร้างกันในปี ค.ศ. 2001 โดยมีบุตร 3 คน คือ ฮันท์ , จาค็อบ , และสกาย ก่อนที่จะคบกับหาดูใจกับแทมมี่ แฟรงก์ และแต่งงานกันใน ค.ศ. 2003 โดยมีบุตร 1 คน
โดยในเมื่อวันที่ 19 พฤศจิกายน ค.ศ. 2022 TMZ ได้รายงานว่า แฟรงก์ได้เสียชีวิตลงด้วยอายุ 49 ปี โดยทางครอบครัวไม่ได้แจ้งสาเหตุของการเสียชีวิตของเขา แต่รายงานของสื่อบางสำนักได้รายงานของการเสียชีวิตครั้งนี้ว่าเป็นการอัตฆาตกรรมเนื่องจากก่อนหน้านี้เขาได้สุญเสียบุตรสาวจากเหตุการณ์เดียวกันไปก่อนหน้านี้ และการเสียชีวิตของเขานั้นทำให้แฟนคลับพาวเวอร์เรนเจอร์สทั่วโลกช็อคกับเหตุการณ์ที่เกิดขึ้นไปจนถึงนักแสดงพาวเวอร์เรนเจอร์ส ทุกซีชั่นก็ต่างแสดงความอาลัยแก่เขาในโซเซียลมีเดียของแต่ละคน และนับว่าเป็นคนที่สองในซีรีส์ พาวเวอร์เรนเจอร์ ซีชั่น 1 ที่เสียชีวิตหลังจากที่ทั่วโลกสุญเสีย ทุย จัง นักแสดงร่วมในซีชั่นดังกล่าวในปี ค.ศ. 2001 ด้วยอุบัติเหตุทางรถยนต์ด้วยอายุเพียง 27 ปี
โดยงานศพของเขาถูกจัดขึ้นเมื่อวันที่ 27 พฤศจิกายน ค.ศ. 2022 โดยผ่านการไลฟ์สตรีมที่เพจออฟฟิเชียลของเขา และเมื่อวันที่ 30 พฤศจิกายน ในปีเดียวกัน แทมมี่ อดีตภรรยาของแฟรงก์ เปิดเผยว่า แฟรงก์เสียชีวิตจากการฆ่าตัวตาย และได้บอกว่า เขากำลังต่อสู้กับโรคซึมเศร้าและปัญหาสุขภาพจิตมาโดยตลอด โดยทั้งสองได้แยกทางกันและคืนดีกันเป็นเพื่อนที่ดีแล้ว โดยในวันก่อนเสียชีวิตนั้นพวกเขาทั้งสอง ได้ไปเที่ยวพักผ่อนในวันหยุดเป็นเวลาสองคืนและพักอยู่ในห้องพักโดยแยกห้องต่างหากกัน ซึ่งเป็นเรื่องปกติของทั้งคู่เพราะแฟรงก์เป็นคนนอนกรน หลังจากพูดคุยกับแทมมี่ในห้อง เธอจึงลงไปหยิบขนมที่ล็อบบี้ของโรงแรม เมื่อเธอกลับไปที่ห้องของแฟรงก์ แต่ไม่สามารถเปิดประตูเข้าไปได้หรือไม่มีเสียงตอบรับจากการเคาะประตูเรียกรวมไปถึงอดีตภรรยาตะโกนชื่อของเขา โดยเมื่อตำรวจได้เดินทางมาถึงจึงเปิดประตูเข้าไป และพบกับร่างไร้วิญญาณของแฟรงก์นอนเสียชีวิตอยู่ในห้อง โดยตำรวจสันนิษฐานว่าเป็นการฆ่าตัวตาย
เมื่อวันที่ 1 ธันวาคม ค.ศ. 2022 E! News ได้รายงานว่า แทมมี่ แฟรงก์ เธอถูกคุกคามทางโซเซียลเป็นอย่างหนัก ภายหลังงานศพของอดีตสามีสิ้นสุดลง จนทำให้เธอไม่สบายใจเป็นอย่างหนัก
สารก่อกลายพันธุ์
สารก่อกลายพันธุ์  คือสารที่สามารถเปลี่ยนสารพันธุกรรม โดยเฉพาะดีเอ็นเอของสิ่งมีชีวิตและเพิ่มความถี่ของการกลายพันธุ์จนเกินระดับปกติ การกลายพันธุ์หลายแบบก่อให้เกิดโรคมะเร็ง สารก่อกลายพันธุ์จึงมักถูกจัดอยู่ในกลุ่มสารก่อมะเร็ง อย่างไรก็ตาม สารก่อกลายพันธุ์บางชนิด เช่น โซเดียมอะไซด์ไม่ก่อให้เกิดโรคมะเร็ง การกลายพันธุ์ที่ไม่ได้เกิดจากสารก่อกลายพันธุ์เรียกว่า "การกลายพันธุ์แบบเกิดเอง" (spontaneous mutations) ซึ่งเกิดได้จากความผิดพลาดของกระบวนการไฮโดรไลซิส การถ่ายแบบดีเอ็นเอและการรวมกลุ่มใหม่ของยีน
การค้นพบสารก่อกลายพันธุ์.
สารก่อกลายพันธุ์กลุ่มแรกที่มีการบ่งชี้คือ สารก่อมะเร็ง ซึ่งก่อให้เกิดความผิดปกติหลายอย่างเช่น เนื้องอก มีการพูดถึงเนื้องอกมานานกว่า 2,000 ปีก่อนมีการค้นพบโครโมโซมและดีเอ็นเอ เมื่อ 500 ปีก่อนคริสตกาล ฮิปพอคราทีส แพทย์ชาวกรีกโบราณเรียกเนื้องอกว่า "karkinos" (แปลว่า "ปู") ต่อมาคำนี้เป็นที่มาของคำว่ามะเร็ง (cancer) ในปี ค.ศ. 1567 แพราเซลซัส แพทย์ชาวสวิสพบว่ามีสารที่ทำให้คนงานเหมืองป่วย (ต่อมาสารดังกล่าวคือ แก๊สเรดอน) ในปี ค.ศ. 1761 จอห์น ฮิลล์ นักพฤกษศาสตร์ชาวอังกฤษเป็นคนแรกที่เชื่อมโยงมะเร็งกับสารเคมี โดยยกตัวอย่างยานัตถุ์ที่ก่อให้เกิดมะเร็งโพรงจมูก ในปี ค.ศ. 1775 เซอร์เพอร์ซิวอลล์ พอตต์ ศัลยแพทย์ชาวอังกฤษ ออกรายงานอุบัติการณ์ของโรคมะเร็งอัณฑะในคนงานทำความสะอาดปล่องควัน โดยชี้ว่าเขม่าควันในปล่องเป็นสาเหตุของโรคมะเร็งอัณฑะ ในปี ค.ศ. 1915 ยะมะงะวะและอิชิคะวะทดลองใช้น้ำมันดินถ่านหินกับกระต่ายจนพบมะเร็งอย่างร้าย ต่อมาพบว่าสารก่อมะเร็งในน้ำมันดินถ่านหินคือ เบนโซเอไพรีน ซึ่งเป็นสารกลุ่มโพลีไซคลิกอะโรมาติกไฮโดรคาร์บอน (PAHs) ที่พบในเขม่าควันในปล่องควันด้วย